Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 894/11/8811	Trebišov, 14.5.2013
EEČ : 2-69-253-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 2.2.2012, spisová značka 1 Pv 894/11/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 2.2.2012, spisová značka 1 Pv 894/11/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 1 Pv 894/11 z 02.02.2012, právoplatného 14.02.2012, bolo trestné stíhanie proti obv. XXXXX, stíhanému za  prečin  krádeže podľa §  212 ods. 2 písm. e Tr. zákona podmienečne zastavené a bola mu stanovená skúšobná doba v trvaní 14 mesiacov a súčasne uložená povinnosť uhradiť v skúšobnej dobe neuhradenú časť dlhu poškodenej strane. Skúšobná doba uplynula dňa 14.04.2013.

	Podľa § 217 ods. l Tr. poriadku bolo zisťované, či sa obvinený XXXXX v skúšobnej dobe osvedčil a či v skúšobnej dobe splnil povinnosť uloženú v zmysle § 216 ods. 3 Tr. por. Následne bolo zistené, že obv. XXXXX je z miesta bydliska hodnotený všeobecne, nevykonal žiaden priestupok, ktorý by bol riešený komisiou verejného poriadku, taktiež sa nedopustil žiadneho priestupku, ktorý by bol riešený príslušným oddelením policajného zboru a v skúšobnej dobe nebol odsúdený za trestný čin, čo je zrejmé z odpisu z registra trestov. Z vyjadrenia poškodenej strany XXXXX, XXXXX zo dňa 09.07.2012 bolo zistené, že obvinený uhradil škodu v celej výške dňa 26.06.2012. 

	Keďže  u obv. XXXXX boli splnené podmienky, prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať do	3 dní odo dňa jeho oznámenia prostredníctvom tunajšej prokuratúry  na Krajskú prokuratúru v Košiciach. Sťažnosť má odkladný účinok.

JUDr. Peter Prokopovič
prokurátor